
Ur. br. 1-47/2026
Subotica, 2. lipnja 2026.  

Temeljem članka 123. stavak 8. Zakona o osnovama sustava obrazovanja i odgoja („Službeni glasnik Republike Srbijeˮ, br. 88/17, 27/2018 – dr. zakon i 10/19), članka 12. stavak 1. točka 3. Zakona o nacionalnim vijećima nacionalnih manjina („Službeni glasnik Republike Srbijeˮ br. 72/2009, 20/2014 – Odluka US, 55/2014 i 47/2018) i članka 20. stavak 1. točka 33. Statuta Hrvatskog nacionalnog vijeća u Republici Srbiji ur. br.: 1-7/2019 od 29. siječnja 2019. godine, na sjednici Hrvatskog nacionalnog vijeće u Republici Srbiji (u daljnjem tekstu: Vijeće), održanoj dana 2. lipnja 2026. godine, usvojena je 

ODLUKA

o davanju mišljenja o predloženom kandidatu u postupku izbora ravnatelja

OŠ ,,Ivan Milutinović” Subotica
 Članak 1.

Daje se pozitivno mišljenje za kandidatkinju Tanju Stantić, profesoricu razredne nastave – master učiteljicu iz Subotice, u postupku izbora ravnatelja OŠ ,,Ivan Milutinović” Subotica.
Članak 2.


Ova Odluka stupa na snagu danom donošenja i ima se objaviti na oglasnoj ploči Ureda Vijeća.

Obrazloženje

Pravni temelj za donošenje Odluke:


Pravni temelj za donošenje ove Odluke nalazi se u članku 123. stavak 8. Zakona o osnovama sustava obrazovanja i odgoja („Službeni glasnik Republike Srbijeˮ, br. 88/17, 27/2018 – dr. zakon i 10/19), članku 12. stavak 1. točka 3. Zakona o nacionalnim vijećima nacionalnih manjina („Službeni glasnik Republike Srbijeˮ br. 72/2009, 20/2014 – Odluka US, 55/2014 i 47/2018) i članku 20. stavak 1. točka 33. Statuta Hrvatskog nacionalnog vijeća u Republici Srbiji ur. br.: 1-7/2019 od 29. siječnja 2019. godine.

Razlozi za donošenje Odluke:


Školski odbor OŠ ,,Ivan Milutinović” Subotica obratio se Hrvatskom nacionalnom vijeću u Republici Srbiji dopisom broj 01-265 od 22. svibnja 2026. godine koji je u rad dostavljen dana 12. svibnja 2026. godine, a kojim je od Vijeća zatraženo mišljenje o kandidatkinjama u postupku izbora ravnatelja OŠ ,,Ivan Milutinović” Subotica.


Sukladno odredbi članka 123. stavak 8. Zakona o osnovama sustava obrazovanja i odgoja koja predviđa da u ustanovi u kojoj se obrazovno-odgojni rad izvodi i na jeziku nacionalne manjine, u postupku izbora ravnatelja, organa upravljanja pribavlja mišljenje odgovarajućeg nacionalnog vijeća nacionalne manjine. 

Sukladno članku 12. stavak 1. točka 3. Zakona o nacionalnim vijećima nacionalnih manjina predviđeno je da u ustanovama predškolskog odgoja i obrazovanja, osnovnog i srednjeg obrazovanja i odgoja čiji je osnivač Republika, autonomna pokrajina ili jedinica lokalne samouprave, u kojoj se obrazovno-odgojni rad izvodi i na jeziku nacionalne manjine ili u kojima se izučava govor, jezik ili kultura nacionalne manjine kao posebna nastavni predmet, nacionalno vijeće daje mišljenje o kandidatu za ravnatelja ustanove.

Odredbom članka 20. stavak 1. točka 33. Statuta Vijeća predviđeno je da Vijeće sukladno zakonu i Statutu odlučuje o ovlastima koja su mu zakonom prenijete, te je Vijeće postupilo sukladno tome i donijelo ovu Odluku.

Sredstva za provedbu Odluke:


Za provedbu ove Odluke nisu potrebna financijska sredstva.

